La Falla Mariano Benlliure- Séquia de Tormos entrega més de 1.700 € a AVAPACE, de la Sant Silvestre solidària
2025-07-24

En el marc de la presentació dels màxims representants per a les Falles del 2023, la comissió de la Falla Mariano Benlliure-Séquia de Tormos ha fet lliurament de l’import recaptat en la Sant Silvestre Solidària a Pepe Marquina, president d’AVAPACE, entitat destinatària de la quantitat benèfica recollida.

Enguany, la comissió fallera ha entregat a AVAPACE un total 1.773,21€, una important quantitat que, amb seguretat, ajudarà a l’entitat al desenvolupament dels seus projectes i, amb això, a millorar la qualitat de vida de les persones que pateixen paràlisi cerebral.

Tant en la presentació com en el lliurament del xec no va faltar la presència de l’alcalde de Burjassot, Rafa García, i de la regidora de Falles, Estefanía Ballesteros.